Ağdam (også stavet Agdam eller Aghdam) er en spøkelsesby i den sørvestlige delen av Aserbajdsjan og den formelle hovedstaden i Ağdam-distriktet. Den ble grunnlagt tidlig i 1800-tallet, og vokste betydelig i løpet av den sovjetiske perioden. Den hadde 28 000 innbyggere i 1989. Armenske styrker tok over byen i juli 1993 i Nagorno-Karabakh-krigen. Slagene i byen tvang hele befolkningen til å flykte østover. Da byen ble tatt over, ødela Nagorno-Karabakh-republikkens styrker mye av byen for å hindre aserbajdsjanere fra å vende tilbake. Mer skade oppsto i de følgende tiårene når lokalbefolkningen plyndret den forlatte byen. Den er i dag nesten helt ødelagt og ubebodd. Et unntak er byens moske, som er intakt, men er i en forfallen tilstand.